Eile ostsin Feliksile ortopeedilised sandaalid. Ma parem ei hakka rääkimagi, palju need maksid + ühed sisetallad, kuna isikliku abivahendi kaardi rahad olid otsas ja ma ei viitsinud sinna enam tagasi minema hakata kunagi teine kord, aga vähemalt on tal need sandaalid nüüd olemas ja ta isegi on neid juba kandnud. Jalanõud iseenesest on koledad, üleni tumesinised, aga vähemalt mitte s**apruunid, nagu number väiksemad olid. Lubasin tal neid kleepsudega kaunistada, mida õhinaga ka tehti,  pidin paar pealuud kääridega välja lõikama ja Feliks joonistas neile näod pähe. Paar kondikujulist kleepsu ka (kummiliimiga kleebitud "kleepsud") ja tuunitud sandaal valmis.